ኢትዮዽያ የአባይን ወንዝ ለጋራ ጥቅም እንዲወል የምታደርገውን እንቅስቃሴ አጠናክራ ትቀጥላለች…የውጭ ጉዳይ ሚኒስቴር
¬ – ኢትዮዽያ የአባይ ወንዝ  ለጋራ ጥቅም እንዲወል የምታደርገውን ጥረት አጠናክራ ትቀጥላለች  አለ የውጭ ጉዳይ ሚኒስቴር። የሚኒስቴሩ ቃል አቀባይ  አምባሳደር ዲና ሙፍቲ፥ ዛሬ በወቅታዊና አካባቢያዊ  ሁኔታዎች ላይ ለጋዜጠኞች ማብራሪያ ሰጥተዋል። አምባሳደር ዲና ግብፅ በውጭ ጉዳይ ሚኒስትሯ እና በተለያዩ ባለስልጣናቶቿ በኩል ኢትዮዽያ እየገነባቸው ያለውን የታላቁ የህዳሴ ግደብ ግንባታ እንዲቆም  የተለያዩ ሀገራት  ድጋፍ እንዲሰጧት የምታደርገው እንቅስቃሴ ተገቢ አይደለም  ብለዋል። ግብፅ የአባይን ወንዝ መጠቀም የምትፈልገው  በቅኝ ገዥዎች ወቅት የተፈረመውን የውሃ ውል ነው ፤  ያ ደግሞ ዘመኑን ያላገናዘበና ኢፍታሀዊነት የሰፈነበት  ነው ፤ ወንዙ የአስር ሀገሮች እንጂ የግብፅ ብቻ አይደለም  ነው ያሉት። የኢትዮጵያ አቋም የግድቡ መገንባት ለታችኛው ተፋሰስ ሀገራት ጥቅም እንጂ  ጉዳት እንደማያደርስ ለማስገንዘብ የምታደርገውን እንቀስቃሴ አጠናክራ ትቀጥላለች ብለዋል። ግብፅም ወደ ቴክኒክ ድርድሩ ዳግም እንድትመለስ ኢትዮዽያ እየተንቀሳቀሰች መሆኑን ቃል አቀባዩ ተናግረው፥ ኢትዮጵያ ለጎረቤቶቿ ሰላም እና መረጋጋት የምትጫወተውን ሚና ወደፊትም አጠናክራ እንደምትቀጥል አረጋግጠዋል። እንደ ኤፍ ቢ ሲ ዘገባ, ደቡብ ሱዳንን በተመለከተም በኢጋድ አደራዳሪነት ሁለቱ ወገኖች የተኩስ አቁም ስምምነት ፈርመው ለቀጣይ ውይይት በአዲስ  አበባ ዝግጅት እያደረጉ መሆኑን ጠቁመዋል።